周啟生大搞音樂會「搖滾黃河」 直言不為賺錢:為中國人做嘅事
資深音樂人周啟生因早前言論而受到注目,昨日(28/04)他出席晚宴時接受《香港01》訪問,透露即將會舉辦一個音樂會,而這件事更是他50年以來一直都想做的事。
周啟生說:「近嚟做緊一個人生重點,6月8號荃灣大會堂,就係個《搖滾黃河直至世界終結》音樂會,呢個『搖滾黃河』會做《黃河協奏曲》四個樂章作為骨幹,再加新嘅音樂,或者我會唱自己嘅作品,《流金歲月》等等,會有好多睇嘅嘢,加埋40人管弦樂團,40人合唱團,8人重金屬仲有電子音樂,成件事最多人嘅時候會超過一百人喺台上。呢個係我人生想做咗50年,13歲開始彈《黃河協奏曲》彈到63歲,呢個會好開心。」
他又直言,人到60幾歲,最想做的事並不是再有經典作品。他說:「我唔係話想特別再作隻咩歌,卡拉OK,唔想話咩《愛的根源》、《獅子山下》,我想做一啲為中國人做嘅事,『搖滾黃河』就係為中國人做嘅事。」他又坦言,此次音樂會並不是為了賺錢,說道:「成一百人冇可能賺到錢,蝕少少就得啦。」